Intel suspendă toate investițiile în Europa, cu excepția Irlandei. Cipurile „fabricate în Europa” trebuie să mai aștepte
Producătorul american de semiconductori Intel a decis să amâne construirea fabricilor sale de cipuri din Europa, spulberând ambițiile țărilor de a câștiga o parte din industrie. Compania americană promisese 80 de miliarde de euro pentru continent, buget care a fost drastic redus după amânarea investițiilor din Germania și Polonia și retragerea din Italia, Spania și Franța. Singura fabrică rămasă este cea din Irlanda.